
Αυσϊγαοϊ 

η Θ6ν6ιγ οοηνθΓςαϊἰοη αρουῖ ἴῃθ ΕΓΘΠΕΠ Βενοιἰμϊίοη, 6θνθΓγγοηθ'’ς Πιἰπα ροες ἴο ἃ «ροηἴαπθοις 

Εµγορθαηῃ γανο]μῖίοης απα μργἱσίηρς, Γοί ΘχαΠΙΡΙ6, ἰπμαῖ {ο]ἱοννθα, εοηνίηοθ 5 οἴῃεινςθ. 


Η µάχη του Βαλμύ (20 Σεπτεµβρίου 1792) μεταξύ των Γαλλικών επαναστατικών δυνάμεων και 
του Πρώσο-αυστριακού αυτοκρατορικού στρατού ήταν καθοριστική για την επιβίωση της 
Γαλλικής Επανάστασης. Τελικά οι Επαναστάτες νίκησαν τις καλά εκπαιδευµένες και 
εξοπλισμένες δυνάµεις των Ευρωπαίων μοναρχών και η Επανάσταση σώθηκε. Στην 
πραγματικότητα όμως δεν έγινε μάχη. Μετά από έναν εκτεταμένο βομβαρδισμό του 
αυτοκρατορικού πυροβολικού που έφερε σε απελπισία τους Γάλλους, οι σύμμαχοι 
αποσύρθηκαν ανεξήγητα. Τι είχε συμβεί; Ο αρχηγός των συμμαχικών δυνάµεων, δούκας του 
Μπρούνσβικ και υψηλόβαθμος µασόνος, είχε αποφασίσει να µην κερδίσει την καθοριστική 


αυτή µάχη. 


Κάθε φορά που γίνεται λόγος για την Γαλλική επανάσταση ο νους όλων πηγαίνει σε ένα 
αυθόρµητο ξέσπασμα του Γαλλικού λαού εναντίον του βασιλικού και εκκλησιαστικού 
δεσποτισμού, το οποίο έγινε µε αφορμή την οικονομική δυσπραγία στην οποία είχε οδηγήσει 
την χώρα η κακή οικονομική διαχείριση των τότε πολιτικών και η ανικανότητα εχέφρονος 
διακυβέρνησης του τόπου απὀ τον βασιλιά Λουδοβίκου ΙΣΤ’. Με βάση μάλιστα το παράδειγµα 
της Γαλλικής Επανάστασης έχουµε συνηθίσει µέσα απὀ την ιστορία που διδασκόµαστε να 
θεωρούμε δεδομένο το γεγονός ότι ένας λαός χωρίς να καθοδηγείται απὀ κάποιον ή να δρα, 
έστω και εν αγνοία του, βάσει κάποιου καλά οργανωμένου σχεδίου, µπορεί να εξεγερθεί 
αυθόρμητα και να καταλύσει αιωνόβιες δυναστείες µε βαθιές ρίζες τόσο στην Ιστορία όσο και 
στον ψυχικό συμβολισμό του, να καταλάβει την εξουσία και να εφαρμόσει τακτικές, θέσµια και 
ιδεολογίες παντελώς ξένες στην ψΨυχοσύνθεση των επαναστατηµένων. Γιατί αυτό ήταν η 
Γαλλική Επανάσταση, µια επανάσταση των Γάλλων εναντίον της ίδιας τους της ιστορίας, των 
παραδόσεων τους, της καθολικής τους θρησκείας και γενικά όλων όσων συνιστούσαν τα 
παραδοσιακά θεμέλια στα οποία στηριζόταν η χώρα τους, «η πιο αγαπημένη θυγατέρα της 
Καθολικής Εκκλησίας» κατά την ρήση της Αγίας Έδρας. 


Χωρίς να παραβλέπουμε το ότι η Γαλλική Επανάσταση ήταν ένα µεγαλειώδες γεγονός που 
συγκλόνισε και ταρακούνησε την Ευρώπη- νικώντας την κατά κράτος στις πολεμικές συρράξεις 
που ακολούθησαν- και του οποίου οι αντίλαλοι ηχούν µέχρι σήµερα στην Γηραιά Ἠπειρο, 
ὠστόσο πρέπει να σημειώσουμε πως δεν πείθει πια το «αυθόρμητο» του ξεσπάσματος της. Οι 
ευρωπαϊκές επαναστάσεις και οι εξεγέρσεις, για παράδειγµα, που επακολούθησαν χρονικά µας 

πείθουν για το εντελώς αντίθετο. Η ρωσική επανάσταση του 1917, µετά τον αυθορμητισµό της 
πρώτης εξέγερσης, κινήθηκε πάνω στο απὀ χρόνια καλά οργανωμένο από το Λένιν, σχέδιο 
κατάληψης της εξουσίας. Από την άλλη µεριά οι αυθόρµητες εξεγέρσεις της ανατολικής 
Ευρώπης µετά το τέλος του Β΄Π.Π. (Βερολίνο 1953, Ουγγαρία 1956, Τσεχοσλοβακία 1967 κ.ά.) 
που δεν ήταν τίποτε άλλο παρά αυθόρμητα ξεσπάσματα του καταπιεσµένου λαού, τα οποία 
όµως εξαιτίας του ότι εστερούντο ηγεσίας και σχεδίου δράσης τελικά κατεπνίγησαν κάθε φορά 
µέσα σε λουτρά αίματος, ενώ τα καθεστώτα που επακολούθησαν των εξεγέρσεων ήταν σε 
αυταρχικότητα «χείρονα των πρὠτων». Τώρα σίγουρα κάποιοι θα θέτουν το ερώτημα: ποιοι 
και γιατί να ήθελαν την ανατροπή αυτού που µετεπαναστατικά ονομάστηκε «Παλαιό 
Καθεστώς» (Απεϊεη Βθρἰπιε) και πώς κατάφεραν να ξεσηκώσουν τον λαό εναντίον του; Η 
απάντηση δεν είναι δύσκολο να δοθεί ούτε να τεκμηριωθεί. Αρχίζοντας απὀ το δεύτερο σκέλος 
της ερώτησης παραπέµπουµε στον Γάλλο ψυχολόγο Αύγουστο Λε Μπον ο οποίος στο κλασικό 
βιβλίο του «ψυχολογία των Επαναστάσεων» υποστηρίζει πως σε κάθε εποχή και σε κάθε 
κράτος υπάρχει ένας αριθµός δυσαρεστηµένων ο οποίος για πολλούς και διαφόρους λόγους 
είναι έτοιμος πάντοτε να εξεγερθεί. Ο αριθµός αυτός αυξομειώνεται αναλόγως µε τις 
οικονομικές συνθήκες στις οποίες διαβιεί κάθε πληθυσμός. 


Αφορμή µια ηφαιστειακή έκρηξη 

Εδώ ακριβώς πρέπει να αναφέρουμε έστω και παρενθετικά ένα Φυσικό γεγονός το οποίο 
επέδρασε καταλυτικά ὡς αστάθµητος παράγοντας στην προετοιµασία του εδάφους για το 
ξέσπασμα της Επανάστασης και το οποίο σχεδόν ποτέ δεν αναφέρεται. Έναν χρόνο πριν την 
επανάσταση, το έτος 1788, σημειώθηκε στον χώρο του Βόρειου Ατλαντικού, κοντά στην 
Ισλανδία, η ἐκρηξη ενός υποθαλασσίου ηφαιστείου το οποίο εξέβαλε µια τεράστια ποσότητα 
μάγματος ὥστε σχημάτισε ένα ολόκληρο νησί το οποίο υφίσταται έως σήµερα. Τα αέρια που 
απελευθερώθηκαν απὀ την έκρηξη του ηφαιστείου μεταφέρθηκαν µε τα εναέρια ρεύματα 
πάνω απὀ τον ουρανό της Γαλλίας προκαλώντας εκείνη την χρονιά ανομβρία, καταστροφή της 
γεωργικής παραγωγής και σιτοδεία σε όλη την χώρα. Η κυβέρνηση δεν µπόρεσε να 
αντιμετωπίσει εγκαίρως το πρόβλημα και το φάσμα της πείνας άρχισε να πλανάται πάνω από 
τον λαό. 


Μια απρόσμενη ηφαιστειακή έκρηξη στον Βόρειο Ατλαντικό λοιπόν σε συνδυασμό µε την 
ανικανότητα του βασιλιά να αντιμετωπίσει δύσκολες καταστάσεις αύξησαν στο μέγιστο την 
λαϊκή δυσαρέσκεια και αποτέλεσαν την χρυσή ευκαιρία όσων απὀ χρόνια ετοιμάζονταν για να 
ανατρέψουν την καθεστηκυία τάξη και να πάρουν την εξουσία στα χέρια τους. Έτσι µε αφορμή 
την οικονομική ανέχεια που οδήγησε σε πείνα εκείνη την χρονιά τον γαλλικό λαό ξέσπασε µια 
λαϊκή εξέγερση στα πλαίσια της οποίας µια σειρά παράξενων γεγονότων είδαν το Φως της 
ημέρας. Συγκεκριµένα ο άοπλος λαός που ξεσηκώθηκε καταρχήν ζητώντας Ψωμί σύντομα 
κινήθηκε προς το Φρούριο της Βαστίλης ζητώντας την απελευθέρωση των πολιτικών 
κρατουμένων. Μόνο που στην Βαστίλη εκείνη την εποχή οι κρατούμενοι ήσαν 16 ή 17 και 
σχεδόν όλοι ανήκαν στο ποινικό δίκαιο. Μεταξύ τους µάλιστα βρισκόταν και ο µαρκήσιος ντε 
Σαντ καταδικασμένος για την δολοφονία µιας πλειάδας γυναικών της υπαίθρου προκειµένου 
να ικανοποιήσει τα ιδιαίτερα σεξουαλικά του ένστικτα. Πολιτικοί κρατούμενοι δεν υπήρχαν και 
η απάντηση που συχνά δίνεται είναι ότιο επαναστατηµένος λαός δεν το γνώριζε. 


Στην συνέχεια οι επαναστάτες αποφασίζουν να καταλάβουν την Βαστίλη ως σύμβολο του 
βασιλικού δεσποτισμού. Η Βαστίλη, ὠστόσο, ήταν χτισμένη και οχυρωμένη µε τρόπο ώστε να 
μπορέσει να αμυνθεί για µήνες ολόκληρους σε ένοπλη πολιορκία και αυτό οι Παριζιάνοι το 
ήξεραν πολύ καλά. Βάσει ποιας λογικής λοιπόν κινήθηκε ο άτακτος όχλος µε σκοπό να την 

εκπορθήσει; Το εγχείρημα ακούγεται σχεδόν παράλογο. Κι όµως, ο αξιωματικός διοικητής της 
Βαστίλης, δρώντας ὡς «από µηχανής θεός», έριξε την ξύλινη γέφυρα πάνω από την γεμάτη 
νερό τάφρο που εμπόδιζε τον λαό να πλησιάσει την Βαστίλη, άνοιξε τις πύλες Και παρέδωσε 
στους επαναστατηµένουςτο Φρούριο µαζί µετην φΦρουράτου. Αμέσως οι ποινικοί κρατούμενοι 
απελευθερώθηκαν, το Φρούριο πυρπολήθηκε και η Φρουρά δολοφονήθηκε μαζί µε τον 
διοικητή της από τον εξαγριωμένο ὀχλο. Εδώ δίκαια θα αναρωτηθεί κάποιος, τι ήταν αυτό που 
έπεισε τον διοικητή να παραδώσει τον εαυτό του και τους άνδρες του στην µανία των 
επαναστατών την στιγµή που για αρκετό χρόνο μπορούσε να μείνει µέσα στην ασφάλεια του 
Φρουρίου περιμένοντας ενισχύσεις; Σίγουρα όχι οι τύψεις για τους πολιτικούς κρατούμενους 
που δεν υπήρχαν. Το γεγονός είναι ότι η «πτώση» -- και όχι «παράδοση» όπως θα ήταν το 
σωστό- της Βαστίλης γιορτάζεται μέχρι σήµερα ως «πρὠτος θρίαµβοςτης Επανάστασης»Ι 


Μετά την Βαστίλη και ο βασιλιάς παραδίδεται αμαχητί 

Στην συνέχεια, πάντοτε εντελώς αυθόρμητα και ακαθοδήγητα, οι επαναστάτες στρέφονται 
προςτις Βερσαλλίες. Επρόκειτο για το πολυτελές ανάκτορο που είχε οικοδοµήσει ο πανίσχυρος 
Λουδοβίκος ΙΔ’, ο «βασιλιάς ΄Ἠλιος», αρκετά έξω απὀ τα τότε όρια των Παρισίων µε σκοπό 
ακριβώς να µην είναι ευπρόσβλητο από τυχόν λαϊκές ταραχές οι οποίες συμβαίνουν σε όλες τις 
εποχές. Το ανάκτορο είχε δική του καλά εκπαιδευµένη Φρουρά που αποτελούνταν απὀ έναν 
μικρό στρατό. Έχοντας προβλεφθεί μάλιστα και η πιθανότητα ότι η γαλλική ανακτορική 
Φρουρά µπορεί να δίσταζε να βάλει εναντίον του γαλλικού λαού είχε προσληφθεί επιπλέον και 
µια µονάδα επιλεγμένων Ελβετὠν μισθοφόρων ὡς προσωπική Φρουρά του εκάστοτε μονάρχη. 
Πριν φτάσει ο επαναστατηµένος λαός πεζοπορώντας στα ανάκτορα έφτασε εποχούµενος ο 
χωλός, επίσκοπος τότε και πρίγκιπας και κατόπιν υπουργός εξωτερικών και περίφημος 
διπλωμάτης, Ταλεὐράνδος µε σκοπό να προσφέρει τις υπηρεσίες του στην καταστολή της 
εξέγερσης. Όπως αργότερα διηγείτο, αν και πρίγκιπας ο ίδιος µόνο µετά απὀ µια µακρά 
αναμονή κατάφερε να συναντήσει τον δευτερότοκο αδελφό του μονάρχη, τον Κκατοπινό 
βασιλιά Λουδοβίκο ΙΗ’, ο οποίος του ανακοίνωσε ότι «η Αυτού Μεγαλειότης ο Βασιλεύς 
κοιμάται»! 


Ξεπερνώντας την πρώτη έκπληξη ο Ταλεῦράνδος του υπενθύμισε ότι ο ὀχλος κινείτο προς τις 
Βερσαλλίες και ότι ο Καλύτερος τρόπος αντιμετώπισης του ήταν να µην τον αφήσουν να 
πλησιάσει αλλά να λάβει θέση η βασιλική Φρουρά µπροστά απὀ τα ανάκτορα και μόλις οι 
εξεγερµένοι φτάσουν σε απόσταση βολής να ανοίξει πυρ κατά βούληση. Σύµφωνα µε την 
πολεμική εμπειρία αιώνων εφόσον οι εξεγερµένοι ήταν ασύντακτοι και ακαθοδήγητοι, - 
τουλάχιστον έτσι διατείνονταν- µόλις έπεφταν οι πρώτοι νεκροί οι υπόλοιποι θα διαλύονταν 
τρεπόµενοι σε άτακτη Φυγή. Η απάντηση του βασιλικού πρίγκιπα: «Ο βασιλεύς δεν σκοπεύει 
να χύσει ούτε µια σταγόνα γαλλικού αίματος, θα δεχτεί τους εξεγερµένους να τους ακούσει», 
άφησε άφωνο τον πανέξυπνο Ταλεὐράνδο. Όπως έλεγε αργότερα στα Απομνημονεύματα του 
«εκείνη την νύχτα εγκατέλειψα την μοναρχία όχι ασπαζόµενος τη δημοκρατία αλλά γιατί 
κατάλαβα ότι είχε πεθάνει. Όσοι συνέχισαν να την ακολουθούν δεν έκαναν τίποτε άλλο από το 
να ακολουθούν ένα πτώμα»). Τα λόγια του ήταν προφητικά. Εντελώς ανέλπιστα οι καθοδηγητές 
της Επανάστασης είδαν τα ανάκτορα να παραδίδονται αμαχητί και τον όχλο «σαν ένα 
Σηκουάνα να ορµά µέσα παρασύροντας τα πάντα στο διάβα του» όπως έγραψε αργότερα ο 
μεγάλος Γερμανοεβραίος λογοτέχνης Στέφαν Τσβάιχ. 


Ο βασιλιάς, ξεπερνώντας κάθε προσδοκία, παραδόθηκε στους Επαναστάτες και σε όσους 
βρίσκονταν πίσω απὀ αυτούς. Έκτοτε η µοίρα του ήταν προδιαγεγραμµένη μολονότι ο 
αγράµµατος στην πλειοψηφία του λαός παρόλη την αντιµοναρχική προπαγάνδα που δεχόταν 

έμενε πεισματικά βασιλόφρων πληρώνοντας το πολύ ακριβά µερικές Φορές. Ο βασιλιάς έπεσε 
χάρη στην προσωπική του ανικανότητα να κυβερνήσει και πληρώντας ουσιαστικά λάθη και 
αμαρτίες προκατόχων του[1], καρατοµήθηκε µόνο µε µια ψήφο παραπάνω και αυτή η ψήφος 
δεν ανήκε σε άλλο παρά στον εξάδελφο του πρίγκιπα Λουδοβίκο Φίλιππο της Ορλεάνης, 
γεγονός που κατέπληξε και τους πιο ακραίους επαναστάτες. 


Αναφερόµενοι στο πρόσωπο του πρίγκιπα Φιλίππου της Ορλεάνης, πρωτοξάδελφου του 
βασιλιά και µέλουςτου βασιλικού Οίκου των Βουρβώνων ήλθε η ώρα να απαντήσουμε και στο 
πρώτο σκέλος του ερωτήματος, δηλαδή στο ποιοι ήθελαν και επιδίωξαν την ανατροπή του 
«Παλαιού Καθεστώτος» και γιατί. Τόσο ο πρίγκιπας Φίλιππος της Ορλεάνης όσο και πολλοί 
άλλοι υψηλά ιστάµενοι καθώς και διανοούμενοι της Γαλλίας των Βουρβώνων ήσαν µέλη 
μυστικών εταιρειών οι οποίες είχαν κάνει την εμφάνιση τους στην χώρα απὀτο έτος 1726 όταν 
κάποιοι πολιτικοί εξόριστοι Άγγλοι καθολικοί (οι «Ιακωβίτες») ίδρυσαν στο Παρίσι την πρώτη 
µασονική στοά µε την επωνυμία «Φδαἰπὶ ΤΠοΠΙᾶς». Με βάση αυτή την στοά άρχισε ο 
προσηλυτισµός πολλών επιφανών Γάλλων, αριστοκρατών, ιεραρχών, διανοουμένων, 
καλλιτεχνών, κρατικών αξιωματούχων κ.α. µε αποτέλεσµα γρήγορα ο αριθµός των στοών να 
αυξηθεί και να εξαπλωθούν σε όλη την χώρα συναποτελώντας πλέον την «Μεγάλη Στοά της 
Γαλλίας». Επιπλέον μολονότι στην αρχή η πρὠτη στοά αποτελείτο από Καθολικούς µε τον 
καιρό πολλοί Προτεστάντες εισέδυσαν στις τάξεις της και ως πιο δυναμικό και προοδευτικό 
στοιχείο κατάφεραν να πάρουν την ηγεσία στα χέριατους. 


το 1773 ένα µεγάλο µέρος των μελών της «Μεγάλης Στοάς της Γαλλίας» αποσχίσθηκε 
σχηματίζοντας την «Μεγάλη Ανατολή της Γαλλίας» της οποίας Μέγας Διδάσκαλος ονομάσθηκε 
ο Λουδοβίκος Φίλιππος της Ορλεάνης, γνωστός κατά την περίοδο της Επανάστασης και ὡς 
Φίλιππος «Ισότητα». Ο νέος αυτός σχηματισμός άρχισε να αποκτά µεγάλη οικονομική και 
πολιτική δύναμη γενόμενος «κράτος εν κράτει» Και το 1789 που ξέσπασε η Επανάσταση 
αριθμούσε περίπου τις χίλιες στοές. Τι όµως ήταν εκείνο που κίνησε αυτήν την πληθύ των 
Γάλλων να µπουν στις στοές; Πολλοί Γάλλοι κινούµενοι απὀ διάφορα αίτια- είτε διότι τους 
έλκυε ο μυστικιστικός χαρακτήραςτης διδασκαλίας και των τελετουργικών της οργάνωσης, είτε 
πιστεύοντας στις ευγενείς ιδέες και τα ιδανικά που αυτή διακήρυσσε, είτε απὀ ιδιοτελείς 
σκοπούς ή ακόµα και απὀ ανία, -- ίδιο των ευγενών-, πὐκνωσαντις γραµµές των στοών. 


Επιπλέον στις τάξεις των Γάλλων ευγενών εκείνης της εποχής επικρατούσε ένας θαυμασμός για 
την αγγλική αριστοκρατία η οποία από την εποχή των Στιούαρτ είχε καταφέρει να επιβάλλει 
µια συνταγματική μοναρχία που της έδινε την δυνατότητα να κυριαρχεί στην πολιτική ζωή µαζί 
µε τους αστούς. Σε αντίθεση µε αυτούς, οι Γάλλοι αριστοκράτες είχαν υποχρεωθεί από τον 
ισχυρό βασιλιά Λουδοβίκο ΙΔ΄ να εγκαταλείψουν τους πύργους και τα κτήματά τους και να 
εγκατασταθούν µονίµως στις Βερσαλλίες, ὀπου ζούσαν µε επιδόματα που τους δίνονταν από 
το βασιλικό θησαυροφυλάκιο, χάνοντας έτσι την δύναμη τους και εκφυλιζόµενοι σε απλούς 
αυλικούς που ανταγωνίζονταν μεταξύ τους για την βασιλική εύνοια. Όλοι αυτοί λοιπόν, οι 
οποίοι διψούσαν για την εξουσία που τους είχε αφαιρεθεί, είδαν την αγγλική αριστοκρατία ως 
πρότυπο και τις αγγλικής επινεύσεως τεκτονικές στοές ως ένα πολιτικὀ όργανο µε βάση το 
οποίο θα μπορούσαν να διεκδικήσουν Και πάλιτην απολεσθείσα ισχύ τους. 


Σε αυτούς ήρθαν µε τον καιρό να προστεθούν και οι εὐποροι αστοί, δημοτικοί άρχοντες, 
τραπεζίτες, καραβοκύρήδες, ἐµποροι, ελεύθεροι επαγγελματίες, τεχνίτες κ.α. οἱ οποίοι είχαν 
αποκτήσει µέσα απὀ τα επαγγέλματα τους µια οικονομική ισχύ αλλά τους έλλειπε η πολιτική 
έκφραση και υπόσταση στα πλαίσια της απολυταρχικής μοναρχίας καθώς επίσης και η 

κοινωνική άνοδος στην ανώτερη τάξη των αριστοκρατών. Η µασονία µετις φιλελεύθερες ιδέες 
που πρέσβευε δημιουργούσε µέσα στα πλαίσια των στοών τις προὐποθέσεις ώστε να 
μπορέσουν όλες αυτές οι επιδιώξεις να βρουν την ἐκφραση τους. Επιπλέον µέσα στα πλαίσια 
των τεκτονικών εργαστηρίων υπήρχε µέσα από τον αμοιβαίο σεβασμό των διαφόρων 
κοινωνικών τάξεων µια κοινωνική ισότητα «εκτός κράτους» η οποία ήταν αδιανόητη στα 
πλαίσια του απολυταρχικού κράτους του «Παλαιού Καθεστώὠτος». Μέσω αυτού του τρόπου οι 
κοινωνικές διαφορές είχαν ήδη καταργηθεί µέσα στις στοές. Τα µέλη τους δεν ήταν πλέον 
«υπήκοοι» αλλά άνθρωποι μεταξύ ανθρώπων που μπορούσαν να σκέπτονται και να δρουν 
ελεύθερα. Έτσι η μυστική ελευθερία των στοών έγινετο µυστικότης ελευθερίας. 


Αντιδράσεις και αντιπαλότητα 

Όπως ήταν Φυσικό σε αυτήν την αλματώδη εξάπλωση των στοὠν αντέδρασε πρώτα η καθολική 
Εκκλησία η οποία έβλεπε µε καχυποψία την διδασκαλία και τα τελετουργικά των μασώνων και 
κατόπιν, µετά απὀ την παραίνεση της Αγίας Έδρας, και το Γαλλικό κράτος. Η μοναρχία δεν είδε 
µε καλό µάτι αυτή την περίεργη αγγλοφιλία των µασόνων η οποία έβαινε οσηµέραι 
αυξανομένη. Έτσι άρχισε µια ακήρυκτη διαμάχη ανάµεσα στην μοναρχία και στις στοές, την 
οποία έμελλε να κερδίσουν οι δεύτερε. Η αδύναμη μοναρχία του Λουδοβίκου ΙΣΤ΄ 
ονομάστηκε «γαλλικός δεσποτισµός» και το θεμέλιο του θρόνου, η καθολική Εκκλησία, 
«θρησκευτικός δεσποτισµός» ή «Φανατισμός», όροι απωθητικοί οι οποίοι ωστόσο μπορούσαν 
να στηριχτούν σε ιστορικά προηγούμενα όπως οι θρησκευτικοί πόλεμοι που συντάραξαν την 
Γαλλία έναν αιώνα νωρίτερα και κατέληξαν µε τον διωγµό των Προτεσταντών ή στη 
θεσμοθετηµένη απὀ την καθολική Εκκλησία «Ιερά Εξέταση», γεγονότα και τα δυο πολύ νωπά 
στην συλλογική µνήµη των Γάλλων. Ο ιδεολογικός πόλεμος είχε αρχίσει και οι στοές είχαν 
ναρκοθετήσει καλά τα θεμέλια του «Παλαιού Καθεστώτος» το οποίο αντιδρούσε σπασµωδικά 
και ασχεδίαστα στις καλά σχεδιασμένες επιθέσεις που δεχόταν. 


Δρώντας καλά οργανωμένα σε αυτόν τον ακήρυχτο πόλεμο ζωής και θανάτου οι στοές 
φρόντισαν πρὠτα απὀ όλα την ιδεολογική προετοιμασία της Επανάστασης µε σκοπό να 
αποψιλώσουν τόσο την μοναρχία όσο και την Καθολική Εκκλησία απὀ κάθε ιδεολογικό και 
συµβολικὀ ἐέρεισμα που είχαν στην Ψυχή του λαού. Θρόνος και ναός έπρεπε να 
αποϊεροποηθούν στην συνείδηση του απλού λαού και βασικό όργανο αυτού του εγχειρήματος 
υπήρξε η Φιλοσοφία οποία θεωρήθηκε σύμμαχος της µασονίας και υποστηρίχθηκε ότι η 
μεταξύ τους σχέση ήταν τόσο στενή ὠὦστε η µια απέρρεε απὀ την άλλη. «Μεταξύ των µασόνων 
και των διακεκριμένων Φιλοσόφων δεν υπήρξαν οὖτε Και µπορεί να υπάρχουν διαφορές» 
διακηρυσσόταν. Η στοά «Εννέα Μούσες» που ιδρύθηκε το 1776 µε πρωτοβουλία του 
Φιλοσόφου Ηε[νείϊως και του αστρονόμου |αἰαπας προσέλκυσε όλη την Φωτισμένη ελίτ της 
διανόησης της εποχής εκείνης και ονομάστηκε «εργαστήριο Φιλοσοφίας», «πρόοδος», 
«μέλλον» και «πραγματική επανάσταση». Μέλος της μάλιστα, αν και εισήλθε σε αυτήν το έτος 
1778 δηλαδή λίγο πριν το θάνατοτου, υπήρξε και οπερίφηµος Φιλόσοφος Βολταίρος. 


Έτσι η Φιλοσοφία χρησιµοποιήθηκε ως προπομπός της επανάστασης και κάτω απὀ την µάσκα 
την νομιμοφροσύνης απέναντι στον βασιλιά και στους θεσμούς της μοναρχίας και της 
εκκλησίας εκτρέφετο το πνεύμα της αντιµοναρχικής εξέγερσης της αγγλόφιλης αριστοκρατίας 
και της Φιλόδοξης και κοινωνικά ανερχόµενης αστικής τάξης των πόλεων. Επιχειρείτο δηλαδή 
µια ριζική αλλαγή της κοινωνίας σε πολιτικό και πολιτισμικό πλάνο µέσα από συγκεκριμένες 
νοµιµοφανείς ενέργειες. Έτσι για παράδειγµα διακηρυσσόταν η ισότητα των ανθρώπων µε 
σκοπό να επικριθεί η καθολική ιεραρχία αλλά όµως και προς χάρη των νέων δυνάµεων που 
αναπτύσσονταν µέσα απὀ την µασονία. Πολλές στοές ακόµα και µέσα απὀ την ἴδια την 

επωνυμία τους διακήρυσσαν την διδασκαλία τους όπως για παράδειγµα οι στοές «Λογική», 
«Τελεία Ισότης» κ.ά. 


Ένα βασικό όπλο για την διάδοση των ιδεών τους µε σκοπό την επιχειρούµενη αλλαγή ήταν η 
περίφημη «Εγκυκλοπαίδεια» η οποία συνιστά κατά κοινή ομολογία ένα αληθινό επαναστατικό 
οπλοστάσιο. Σίγουρα η εργασία του Ντιντερώ και του ντ’ Αλαμπέρ δεν ήταν ένα αποκλειστικά 
µασονικό εγχείρηµα, οπωσδήποτε όµως η στήριξη που οι στοέςτης παρείχαν ήταν ουσιαστική. 
Πολλοί μασώνοι συνεργάστηκαν στην συγγραφή άρθρων της Εγκυκλοπαιδείας και πολλοί 
περισσότεροι ήταν εκείνοι που προεγγράφησαν προπληρώνοντας συνδρομή και δίνοντας την 
δυνατότητα να εκδοθεί και να διαδοθεί το έργο. Κάποιες στοές µάλιστα έθεσαν ως υπέρτατο 
στόχο τους την προπαγάνδιση της Εγκυκλοπαιδείας και δεν είναι τυχαίο ότι στοές όπως αυτή 
της Τουλούζης αυτοτιτλοφορήθηκαν «Εγκυκλοπαιδικές». 


Πέρα απὀ την Εγκυκλοπαίδεια, όμως, φρόντισαν να διαδώσουν τις ιδέες τους και µε την 
έκδοση αυτοτελών βιβλίων όπως εκείνο που εκδόθηκε στο Λονδίνο το 1772 µετον τίτλο «Το 
έτος 2440» και του οποίου συγγραφέας ήταν ο µασόνος και µέλος της στοάς «Εννέα Μούσες» 
:ομΐς 5θραςσίϊεη ΙΜθγοίθγ. Σε αυτό το βιβλίο που εκδόθηκε 17 ολόκληρα έτη πριν την 
Επανάσταση ο ΜεγείεΓ περιγράφει ένα όνειρο που είδε σαν όραμα και το οποίο βεβαίωνε ότι 
θα πραγµατοποιείτο πολύ σύντομα. Σε αυτό το όνειρο λοιπόν ο συγγραφέας είδε την πτώση 
της Βαστίλης, τον αποχριστιανισµό της πολύ καθολικής Γαλλίας, την κατάργηση της Μοναρχίας 
και την δολοφονία του βασιλιά. Λίγο αργότερα το ὀνειρό του πραγματοποιήθηκε επακριβώς. 
Σύμπτωση ή σκοτεινή «προφητεία»; Το βέβαιο πάντως εἶναι ότι οι στοές συνέβαλαν στην 
ιδεολογική προετοιμασία της Επανάστασης µε την οικονομική υποστήριξη που παρείχαν στην 
έκδοση της Εγκυκλοπαίδειας η οποία υπήρξε το ιδεολογικό οπλοστάσιο της Επανάστασης, µε 
την διάδοση ορθολογιστικὠν, αντικαθολικών, αντιπαραδοσιακών και αντιμοναρχικών ιδεών 
και µε την ελπίδα που έδωσαν στην παραμερισµένη αριστοκρατία και στην νεοφανείσα αστική 
τάξη ότι μπορούσαν να πάρουν όπως και στην Αγγλία την εξουσία στα χέριατους. 


Η έκρηξη της Επανάστασης 

Με το ξέσπασμα της Επανάστασης πολλά µέλη των στοὠν πέρασαν απὀ την θεωρητική 
προπαγάνδα στην ενεργό δράση και κάποιοι από αυτούς κατέλαβαν και υψηλές θέσεις την 
περίοδο της εξέγερσης. Παραδειγµατικά µόνο αναφέρουμε τον δικαστή Ραςῖογαεῖ, πρόεδρο τα 
έτη 1788 και 1789,της στοάς «Εννέα Μούσες» -- η οποία µε την ἐκρηξη της επανάστασης έγινε 
πολιτική λέσχη και μετονομάστηκε σε «Εθνική Εταιρία των Εννέα Μουσών»- ο οποίος έγινε το 
1790 πρόεδρος της εκλογικής Συνελεύσεως των Παρισίων καθήκον της οποίας ήταν η επιλογή 
δικαστών και εισαγγελέων. Ένα ἆάλλο µέλος της ίδιας στοάς, ο αΓοινθειίἰθ ήταν εκείνος που 
ανακοίνωσε το 1793 το διάταγμα της Συντακτικής στον βασιλιά Λουδοβίκο µε το οποίο ο 
μονάρχης καταδικαζόταν εις θάνατον. Και ένα τρίτο µέλος της ίδιας στοάς, ο «αΓαϊ, διορίστηκε 
από την Συντακτική υπουργός Δικαιοσύνης. 


Επιπλέον δύο µασόνοι, ο µαρκήσιος | ΕΓαγεῖῖε και ο αµερικάνος διπλωμάτης ΕΓαηκΙίΠ, οι 
οποίοι είχαν λάβει µέρος στην νικηφόρα Αμερικάνικη Επανάσταση είχαν επιστρέψει κατόπιν 
στην Γαλλία προπαγανδίζοντας τις επαναστατικές ιδέες. Εκείνοι ήταν που µέσα απὀ την 
ένθερµη προπαγάνδα που έκαναν παντού υπέρ της Επανάστασης βοήθησαν ώστε όσοι είχαν 
ενστερνιστεί την επαναστατική ιδεολογία να περάσουν απὀ την θεωρία στην πράξη. Ο γαλλικός 
θρόνος µάλιστα, λόγω της διαρκούς και μόνιμης αντιπαλότητας του µε την Μ. Βρετανία είχε 
ενισχύσει τους Αμερικανούς Επαναστάτες χωρίς να ξέρει ότι σε λίγο ερχόταν η σειρά του να 

αντιμετωπίσει το ίδιο Φαινόμενο και όχι µάλιστα σε αποικίες όπως οι Βρετανοί αλλά στο ίδιο 
το μητροπολιτικό έδαφος της Γαλλίας. 


Ο µαρκήσιος | Εαγεῖῖε ο οποίος έπαιξε έναν πολύ σηµαντικὀ ρόλο στην πρώτη Φάση της 
Επανάστασης, μολονότι αργότερα δεν είχε µια σηµαντική πολιτική καριέρα, μυήθηκε το 1782 
στην στοά «Φαἰηῖ -- Ίθαη α’ Εοοςςθ αι (οηϊγαϊ δοείαἰ » και επιδόθηκε ψυχή τε και σώματι στην 
προετοιµασία της εξέγερσης των Γάλλων προπαγανδίζοντας τον μύθο της «νικηφόρας 
Επανάστασης». Αυτός ήταν που συνέλαβε την ιδέα της σύγκλησης στο Παρίσι των τριών 
Γενικών Τάξεων, µε σκοπό να ανοίξει µε αυτόν τον τρόπο τον δρόµο της Επανάστασης και ο 
ίδιος παρουσίασε στην γενική Συνέλευση ένα σχέδιο της Διακήρυξης των Δικαιωμάτων του 
Ανθρώπου. Στο σαλόνι του ξενοδοχείου που έμενε τὀτε, στην τι6 49 Βοιµίβοη, είχε αναρτήσει 
ένα διπλό πίνακα. Τον µισό κάλυπτε η Διακήρυξη των Ηνωμένων Πολιτειών, όπου είχε 
πολεμήσει και ο ίδιος µε το πλευρό των Επαναστατών, και ο άλλος μισός πίνακας ήταν κενός 
περιμένοντας την «Διακήρυξη των Δικαιωμάτων των Γάλλων» την οποία και ετοίµαζε ο ίδιος, 
όπως έλεγε συχνά στους συγκατοίκουςτου. 


Από αυτήν την έμπνευση του µαρκήσιου |4 Εαγεῖῖε, την σύγκληση των Γενικών Τάξεων δηλαδή, 
άρχισε όντως και η Γαλλική Επανάσταση. Με πλήρη τάξη κλήρος, ευγενείς και εκπρόσωποι του 
λαού παρέλασαν στο Παρίσι και προσήλθαν στην γενική τους συνέλευση. Τίποτε ακόµα δεν 
μαρτυρούσε την αλληλοσφαγή που έµελλε να ακολουθήσει και το ξερίζωµα των ευγενών και 
του κλήρου από τον επαναστατηµένο ὀχλο. Προς το παρόν ομονοούσαν ὁόλοι έναντι του 
«κοινού εχθρού», του βασιλιά. Αργότερα θα ξεκαθάριζαν τις μεταξύ τους διαφορές, για την 
ώρα η «Φεουδαρχική αντίδραση» άνοιγε τον δρόµο για την εξέγερση των αστών. Εξάλλου το 
ίδιο το Ραίαἰς Βογα[, κατοικία του δούκα της Ορλεάνης, πρίγκιπα Λουδοβίκου Φιλίππου, είχε 
καταστεί Φωλιά επαναστατὠν και ο ίδιος χρηματοδοτούσε τους διαφωτιστές επαναστάτες ενώ 
ταυτόχρονα ὀπως είπαμε ήταν ο Μέγας Διδάσκαλος της Μεγάλης Ανατολής της Γαλλίας 
δηλαδή αυτός που κατείχετον ανώτερο βαθµό στην ιεραρχική κλίµακατης µασονίας. 


Από το Ραἰαἰς Βογα[ έβγαιναν όλες οι ειδήσεις σχετικά µε τον βασιλιά και τους υπουργούς του 
χάρη στους ειδικούς ταχυδρόµους που κατέφθαναν απευθείας απὀ τις Βερσαλλίες µε τα 
τελευταία νέα λιγότερο ή περισσότερο ακριβή ἡή και µε δόσεις υπερβολής ακόµα. Οι δε 
τέκτονες που συμμετείχαν στην σύγκληση των τριών Γενικών Τάξεων ανέρχονταν στους 237, 
μόνιμοι και αναπληρωματικοί, διανεμημένοι και στις τρεις τάξεις. Για αυτούς η σύγκληση των 
Γενικών Τάξεων δεν ήταν παρά µόνο µια φάση την οποία θα διαδεχόταν η επιβολή της 
Συνταγµατικής και αντιπροσωπευτικής μοναρχίας και η κατάργηση του υπουργικού 
δεσποτισμού. 


Από την αρχή ακόµα της σύγκλησης τα πράγματα έδειξαν ποιον δρόµο θα έπαιρναν αφού αντί 
να τεθεί σε πρὠτη προτεραιότητα το οικονομικό πρόβλημα, τέθηκε ὡς πρώτο το ζήτηµα του 
θεσμού της μοναρχίας. Έντρομος ο βασιλιάς έδωσε διαταγή να κλειστεέ η αίθουσα 
συνεδριάσεων και τότε η Τρίτη Τάξη αυτοανακηρύχθηκε «Εθνική Συνέλευση», κατέλαβε την 
αίθουσα του τένις και ορκίσθηκε στις 20 Ιουνίου του 1789 ότι δεν θα διαλυθεί έως ότου ο 
βασιλιάς αποδεχθεί το σύνταγμα. Μέλη των στοών έπαιξαν τότε σηµαντικὀ ρόλο 
αναλαμβάνοντας ουσιαστική δράση. Η ιδέα της κατάληψης της αίθουσας του τένις ανήκε στον 
µασόνο αμΙΙοϊίπ, πρόεδρος της «Εθνοσυνέλευσης» ήταν ο επίσης µασόνος ΒαΙΙγ, ενώ τον όρκο 
που έδωσαν οι σύνεδροι τον συνέταξε ο µασόνος Ι6 (Παρε[ίεγ. Η Επανάσταση είχε ήδη 
δρομολογηθεί και στα τέλη Ιουνίου οι εκπρόσωποι της Τρίτης Τάξης είχαν εκλέξει µια 
επαναστατική επιτροπή η οποία είχε εγκατασταθεί παράνομα στο Δημαρχείο των Παρισίων 

(Ηοῖε[ι αε ΨΙΙ6) και έδινε την εικόνα µιας Αρχής που περίμενε να παραλάβει τα ηνία του 
κράτους. 


Σε αυτή την επιτροπή είχαν στρατολογηθεί µια πλειάδα µασόνων όπως οι [αςςα[ίε, Ταςσσίη, 
ΡοεδιίΓγς6, ΟµΦΔἴΓΘΠΙ6Γ6, )αΠΠΙη, Οςςθ[ίη, «ΑΓΓ8Π ἄθ (ομµἱοηΠ, ΜοΓθαι ἄθ δαϊηῖ Μ6ΓΙΥ, Βα!γ κ.α. 
Πρώτη τους δουλειά ήταν να σχηματίσουν µια ένοπλη δύναμη αποτελούμενη από 
εξεγερµένους αστούς µε αρχηγό τον | αςςαίί6 και υπαρχηγό τον («αιἱΙάΓά, αμφότεροι µασόνοι. 
Εκείνοι το πρωινό της Ί4ης Ιουλίου έστειλαν αντιπροσωπεία που συναντήθηκε µε τον διοικητή 
της Βαστίλης ζητώντας του να παραδοθεί ενώ ήδη είχαν σχεδιάσει την επίθεση εναντίον του 
Φρουρίου. Αρχηγός της εφόδου ήταν ο μασώνος Μογεῖοπ ἄθα 6Παπιρηιιαπῖ, ενώ επιµέρους 
αρχηγοί των τριών οµάδων επιτιθεµένων ήταν οι μασώνοι 5αηίΐθΙΓ6 και Ρ4ΙΙΟγ (ία ομάδα, 
συνοικία Σαν Αντουάν), ΕοιμιΓπίεΓ (β ομάδα, συνοικία των Χαλ), (αςοηηίθΓ (γ ομάδα, περιοχής 
αψίδας Θριάμβου). Ο «μαέστρος» που ενορχήστρωνε την όλη επιχείρηση βέβαια δεν ήταν 
άλλος απὀ τον πρίγκιπα Λουδοβίκο Φίλιππο της Ορλεάνης, ο οποίος µέσα από το παλάτι του 
υποκινούσε και χρηματοδοτούσε την Επανάσταση, γεγονός που είχε γίνει ευρύτατα γνωστό και 
είχε καταγγελθεί απὀ ὀλεςτις βασιλικές Αυλές της Ευρώπης. Άρα δεν ήταν καθόλου αυθόρμητη 
και ασχεδίαστη η επίθεση εναντίον της Βαστίλης και είναι πλέον φανερό µετις εγγυήσεις και 
τις εντολές ποίου ο διοικητής της την παρέδωσε αμαχητί µαζί µε την Φρουρά της στους 
επαναστάτες. 


Την επόµενη ηµέρα της παράδοσης της Βαστίλης η επαναστατική επιτροπή που έδρευε στο 
Δημαρχείο σχημάτισε την Κομούνα των Παρισίων µε δήμαρχο τον µασόνο ΒαΙΙγ, ενώ η ένοπλη 
δύναμη των αστὠν µετασχηµατίσθηκε σε Εθνική Φρουρά υπό την ηγεσία του µασώνου 
µαρκησίου Ι4 Εαγεῖίε, ο οποίος έστω και πρόσκαιρα συγκέντρωσε µε αυτόν τον τρόπο στα 
χέρια του την µόνη δύναμη που μετρούσε εκείνη την εποχή, την «δύναμη των επαναστατών». 
Έτσι µετά γεγονότα του Οκτωβρίου τόσο ο βασιλιάς όσο και η Εθνοσυνέλευση ουσιαστικά 
πέρασαν στα χέρια του µαρκησίου. 


Πολλές στοές µετασχηµατίσθηκαν σε επαναστατικές πολιτικές λέσχες όπως η στοά 
«Εγκυκλοπαιδική» της Τουλούζης που έγινε «Εγκυκλοπαιδική Εταιρεία» ή η «Συγκέντρωση των 
Φίλων» που έγινε «Κέντρο των Φίλων» χωρίς µέσα απὀ αυτήν την μετατροπή να χάσουν το 
τεκτονικότους πνεύμα παρότι µετην νέα τους µορφή ήταν πλέον ανοιχτές και στους αμύητους. 
Φρόντισαν πάντοτε να αναγνωρίσουν ως αρχή τους την Μεγάλη Ανατολή στην οποία µετά τον 
αποχριστιανισµό τους και την αποκήρυξη κάποιων αγίων που αρχικά είχαν ὡς ανακηρύξει ως 
προστάτες, είχαν την πλήρη αναφορά τους. Πολλές στοές, όπως η στοά «Ραγίαἰῖο Οπίοη» του 
ΜοηϊβιΏαη κάλεσε τα µέλη της σε συνεδρίαση προκειµένου να υιοθετήσουν και να 
υπερασπίσουν όλες τις πράξεις της «Εθνοσυνέλευσης». Ο πρόεδρος της, ΜαἰδΖί6υχ ἆθ Ηαηπει, 
εγκωµίασε την «ευτυχισμένη επανάσταση που πραγματοποιείται» και ευχαρίστησε τον 
Μεγάλο αρχιτέκτονα του Σύμπαντος που έκανε κάτι τέτοιο δυνατό. 


Στην ίδια συνεδρίαση ο (οΓβίη ἄθ Ροηϊρ{ίαπα ισχυρίσθηκε ότι «η νίκη της ελευθερίας και του 
πατριωτισμού είναι η πιο πλήρης νίκη του αληθινού μµασώνου». Η στοά |α ΡΠἰααθεἰρῃίαιθ των 
Παρισίων αµέσως µετα την «πτώση της Βαστίλης» έστειλε µια ανοιχτή επιστολή προς την 
Μεγάλη Ανατολή µετην οποία επικροτούσε µε ενθουσιασμό την Επανάσταση που προήγαγετο 
πνεύμα της Ισότητας το οποίο οι ίδιοι εφάρμοζαν απὀ χρόνια στα εργαστήρια τους και ονόμαζε 
τα µέλη της που είχαν εμπλοκή στις πολιτικές εξελίξεις «ναγίµειχ οἰἴογθης», «Ώοης {γὸγες» και 
«νΓαΐες Πᾶςοης». Με την επικράτηση μάλιστα της Επανάστασης και τους ευρωπαϊκούς 
πολέμους που ακολούθησαν έθεσαν ως στόχο τους την ανατροπή των απολυταρχικών 

μοναρχιών της εποχής και τη ἵδρυση Φιλελευθέρων και συνταγματικών κυβερνήσεων. Επίσηµα 
πια οι τέκτονες στελέχωναν σε μεγάλοι βαθµό το γενικό επιτελείο της Επανάστασης παίζοντας 
έναν πολύ σηµαντικό ρόλο στις αποφάσεις και τις ενέργειες της. Έτσι για παράδειγµα υπό την 
επίνευση των µασόνων ἆ’ Αἰἱριίίοη και Νοαί][ες καταργήθηκαν την νύχτα της 4ης Αυγούστου 
1789 τα προνόμια των Φεουδαρχών, υπό την κηδεμονία του µασώνου | Γαγαῖῖς ενεκρίθη η 
Διακήρυξη των Δικαιωμάτων του Ανθρώπου και του Πολίτη (σε δύο εκδοχές, το 1789 και το 
1793), ο µασόνος Ι6 (Παρθ[ίεΓ συνέταξε τον νόµο για την διάλυση των σωματείων, και ο 
μασώνος ϐΠαιπιεϊῖῖς ὧως πρόεδρος της κομούνας των Παρισίων τον Οκτώβριο του 1792 
επιτάχυνε τον αποχριστιανισµό της Γαλλίας µε την προώθηση της λατρείας του «Ορθού 
Λόγου». 


Η εξέλιξη της πορείας της Επανάστασης είναι γνωστή και έτσι σταματούμε εδώ θεωρώντας 
ενδεικτικά τα παραδείγματα που δώσαμε και θέλοντας να απαντήσουµε σε µια ερὠτηση που 
είναι πιθανόν να τεθεί. Όσοι έχουν μελετήσει την ιστορία της Γαλλικής Επανάστασης πιθανώς 
να αναρωτηθούν πως είναι δυνατόν οι µασονικές στοές να συνέβαλαν σε ένα επιχείρημα κατά 
την διάρκεια του οποίου πολλά απὀ τα µέλη τους, μεταξύ των οποίων και ο Μεγάλος 
Διδάσκαλος της Μεγάλης Ανατολής της Γαλλίας, πρίγκιπας Λουδοβίκος Φίλιππος, έπεσαν 
θύματα των επαναστατώὠν[2] καρατομούμενοι μάλιστα πολλές φορές. Θα απαντήσουμε µε ένα 
πολύ γνωστό παράδειγµα απὀ την ιστορία του μόλις περασμένου αιώνα. Το ότι ο Στάλιν 
εξεδίωξε απὀ το κόμμα και την χώρα και δολοφόνησε τελικά στην Λατινική Αμερική τον 
Τρότσκυ, (Λεβύ Μπρόνστάιν), δεν µπορεί να μειώσει την συµµετοχή του δευτέρου στην 
Οκτωβριανή επανάσταση οὐτε και να ακυρώσει τον σηµαντικὀ ρόλο που έπαιξε ὡως 
διοργανωτής και πολιτικός επικεφαλής του ιδιόρρυθµου «Ερυθρού στρατού» στην επιτυχή 
έκβαση του πολέμου και την επικράτηση των Μπολσεβίκων. Ἠ για να έρθουµε στο θέµα που 
εξετάζουμε δεν µπορεί κανείς να ισχυρισθεί ότι οι Γιρονδίνοι δεν έπαιξαν κανέναν ρόλο στην 
Γαλλική Επανάσταση επειδή αργότερα εκκαθαρίστηκαν απὀ τους Ιακωβίνους. Σίγουρα οι 
µασονικές στοές δεν είχαν μοναδικό και κύριο σκοπό τους την Επανάσταση, ὠστόσο πολλά από 
τα µέλη τους είχαν δοθεί ολόθερµμα στην επίτευξη αυτού του έργου και µε την βοήθεια των 
στοὠν και του μεταξύ τους ισχυρού συνδέσμου συνέβαλαν πολλές φορές στην επίτευξη 
δυσπρόσιτων στόχων των Επαναστατηµένων όπως ήδη καταδείξαµε. Τώρα το εάν κάποιοι 
µασόνοι εκκαθαρίστηκαν απὀ κάποιους άλλους, µασόνους ή µη, κατά την διάρκεια της εξέλιξης 
των γεγονότων είναι κάτι που αφορά αποκλειστικά στην επαναστατική διαλεκτική. 


Οι στοές στήριξαν την επανάσταση ὀχι µόνο στην ιδεολογική προετοιμασία και στην έκρηξη της 
αλλά Και στα υπόλοιπα χρόνια. Για παράδειγµα, τον Ιούνιο του 1790 η στοά «Φιλία» του 
ΒοΓάθαιχ έγραφε σε επιστολή προς αυστριακές στοές ότι «Παρόλο που η µεγάλη µας Εταιρεία 
παίρνει πολύ σπάνια µέρος στα πολιτικά γεγονότα, δεν µπορεί ὠστόσο να μείνει αδιάφορη στο 
µεγάλο έργο της Επανάστασης».Τον Αύγουστο του ίδιου έτους η στοά «Αληθινό Φως» του 
οαἱηῖ Γα:ρεαι! υποστήριζε πως «ένας αληθινός και καλός τέκτονας δεν είναι και δεν µπορεί να 
είναι ξένος στο πνεύμα µιας επανάστασης προορισµένης να Φέρει την ευτυχία στην Γαλλία και 
ακόµα παραπέρα µέσω κάποιων γενικευµένων επαναστατικών κινημάτων σε ολόκληρο τον 
κόσμο». Το ἰδιο καλοκαίρι η στοά «Ο Θρίαμβος της Φιλίας» του Ὠγαρμίρηβη έστειλε στην 
Εθνοσυνέλευση µια συγχαρητήρια επιστολή η οποία έκλινε µε τον όρκο: «Ορκιζόµαστε στην 
τεκτονική µας τιµή, να µαχόμµεθα µε το Φλογερό µας ξίφος εναντίον της αριστοκρατίας, του 
δεσποτισμού και όλων των τυράννων του κόσμου». 


Η ἴδια η Μεγάλη Ανατολή της Γαλλίας συχνά καλούσε τα µέλη της να υποστηρίξουν την 
Επανάσταση. Χαρακτηριστικά σε Εγκύκλιο της στις 5 Ιανουαρίου του 1792, ενώ η Επανάσταση 


56 


βρισκόταν σε πλήρη εξέλιξη, ισχυριζόταν πως «η εποχή της άγνοιας πέρασε και η Φλόγα της 
Φιλοσοφίας και του ορθού λόγου λάμπει σε όλον τον κόσµο, και ο τεκτονισµός δεν μπορούσε 
παρά να είναι ευτυχισμένος που συνέβαλε στην διάλυση του σκότους». Οι µασώνοι λοιπόν 
είχαν συμμετάσχει στην Γαλλική Επανάσταση µε τον διπλό τους ρόλο και ως τέκτονες και ως 
επαναστάτες και είχαν συμβάλει καθοριστικά σε πολλές σημαντικές επιτυχίεςτης Επανάστασης 
καθώς και στην δηµιουργία των συμβόλων και των ιδανικὠν της όπως το «Ισότης-Αδελφότης- 
Ελευθερία» στα οποία δεν αναφερθήκαµε εκτενώςµια και δεν περιλαμβάνονται στο θέµα που 
εξετάσαµε. 


Σηµειώσεις 

[1] Σύμφωνα µε την διδασκαλία των τεκτονικών στοών όταν ο μυθικός ιδρυτής τους Χιράμ 
απήχθη στα έγκατα της γης Και στο «βασίλειο του πυρός» συνάντησε τον βιβλικό του πρόγονο 
Κάιν ο οποίος του αποκάλυψε ότι οι απὀγονοι του θα έχουν ως έργο την ευεργεσία και τον 
διαφωτισµό των απογόνων του Αδάμ ευρισκόµενοι σε διαρκή αντιπαλότητα µε τους θρόνους 
και το ιερατείο. Τελικά όµως οι απόγονοι του θα υπερισχύσουν και θα καταρρίψουν την ισχύ 
των βασιλέων και των ιερατείων. Από την διδασκαλία αυτή εξηγείται η αντίθεση τους µε την 
πολύ καθολική δυναστεία των Βουρβώβων. Επιπλέον πρέπει να ληφθεί υπόψη ότι ποτέ οι 
μυστικές εταιρείες δεν συγχώρεσαν στους Λουδοβίκους ότι ένας προγονόςτους, ο Φίλιππος ο 
Ωραίος, 400 χρόνια πριν την Γαλλική Επανάσταση, διέλυσε το Τάγμα των Ναϊτών και δήµευσε 
την περιουσία τους. Στα µάτια πολλών η καρατόµηση του αθώου Λουδοβίκου ΙΣΤ΄ και το 
τραγικό τέλος της οικογενείας του Φάνταζε σαν εκδίκηση των στοών για την δράση του 
προγόνου του εναντίον των θρησκευτικών τους προγόνων. Ο ίδιος ο Βίκτωρ Ουγκώ, υμνητής 
της Επανάστασης και της Δημοκρατίας, συγκλονισµένος απὀ το τραγικό τέλος του μονάρχη 
αναφώνησε εν είδη προσευχής: «Πήγαινε στους Ουρανούς απόγονε του αγίου Λουδοβίκου». 
[2] Ο Φίλιππος Ισότητα πίστεψε το 1793 ότι η µασονία έγινε ύποπτη και ότι θα εδιώκετο από 
τον Ροβεσπιέρο. Θέλοντας να γλιτώσει ο ίδιος πιθανό διωγμό υπολόγισε λάθος και µε µια 
ανοιχτή επιστολή, αυτός ο Μέγας Διδάσκαλος της Μεγάλης Ανατολής της Γαλλίας, 
παραιτήθηκε απὀ την θέση του. Οι µασόνοι αντιδρώντας στον καιροσκοπισµό του έσπασαν 
συμβολικά το ξίφος του και το ίδιο έτος (1793) κατηγορήθηκε για προδοσία και καρατοµήθηκε. 
Η καρατόµηση του δηλαδή ήταν ένα «εσωτερικό» τους θέµα. 

